open-index/open-wikipedia-markdown huggingface dataset:
Fritz Hippler

**Fritz Hippler** (født 17. august 1909 i Berlin, død 22. mai 2002 i Berchtesgaden) var en tysk filmskaper som hadde en høy posisjon i det nasjonalsosialistiske Tysklands propagandaministerium. Hippler regisserte blant annet den antisemittiske dokumentarfilmen *[[Der Ewige Jude]]* i 1940. Han var også offiser i SS.

Hippler meldte seg inn i NSDAP i 1925 og senere i SS hvor han etterhvert fikk graden *[[Obersturmbannführer]].* Hippler falt etterhvert i unåde hos propagandaminister Joseph Goebbels og ble fjernet fra sin stilling og satt inn som erstatning for en infanteribataljon. Han mistet også sitt medlemskap i SS da det ble oppdaget at han hadde delvis jødisk aner. Han ble etter en tid løst fra militærtjenesten og ble kameramann ved fronten. Den 3. mai 1945 ble han tilfangetatt av britiske styrker.

Hippler ble etter krigen arrestert og dømt til to års fengsel for sin roller under krigen.
## Referanser


## Eksterne lenker
*
HiBiscus

***HiBiscus*** er studentmagasinet for *[[Høgskolen i Bergen]]*. Magasinet er politisk uavhengig og finansieres av Velferdstinget i Bergen.

HiBiscus kommer ut fire ganger i semesteret i fullfarge og med 28 sider. Opplaget er på 4000. 

Ansvarlig redaktør fra 7. februar 2007 er Marielle Hovlandsdal Akselsen.

HiBiscus er for øyeblikket ikke i drift.
Lipase

**Lipasene** **(entall: lipase)** er en gruppe enzymer som fungerer som en katalysator for hydrolysering av fett (lipider). Lipasene er en underkategori av esterasene.

Lipasene utfører essensielle roller i fordøyelsen, transporten og behandlingen av fett i kostholdet (dvs. triglyserider, fett og oljer) i mesteparten av levende organismer. 

Et eksempel på en lipase som er å finne i mennesker er HPL (eng.: human pancreatic lipase). HPL er det viktigste enzymet for å bryte ned fett i det menneskelige fordøyelses-systemet. Det konverterer triglyseridene fra oljer til monoglyserider og to fettsyrer.
SE (postområde)

**SE** (*South Eastern*) er et av Londons postområder, og dekker store deler av det sørøstlige Stor-London.

Koden ble innført i 1857. I 1868 ble området utvidet da postområde S ble avskaffet og fordelt på SE og SW. Området ble delt i distrikter i 1917.

Noen beboere i West Heath ønsker å bli flyttet over fra SE2 til DA7, og driver pr. 2007 en kampanje for dette. Årsaken er at forsikringsselskaper bruker postkoder for å bestemme risiko og dermed premiestørrelse, og SE regnes som et område med høyere risiko enn DA. Royal Mail ønsker ikke å endre postkoder av slike årsaker, fordi det vil gjøre postombæringen mindre effektiv.
Vivienne Westwood

**Vivienne Isabel Westwood** (1941–2022) var en britisk designer som er kjent for blant annet design innenfor genrene *moderne punk* og *new wave*.

Hun designet klær for blant andre Sex Pistols, Adam and the Ants og Dita Von Teese.

Hun var gift med musikkimpressarioen Malcolm McLaren, og sammen fikk de sønnen Joseph Ferdinand Corré. 

## Referanser


## Eksterne lenker
* 
* 
*
Lars Nilssen

**Lars Erik Nilssen** (født 1958) er en norsk TV-produsent, regissør, sakprosaforfatter og sportsfisker. Nilssen har blant annet produsert TV-serien *[[På fisketur med Bård og Lars]]* med Bård Tufte Johansen og Lars Lenth. Han har også produsert *[[Tørrfluelandet]]* og *Tørrfluelandet 2* med Lars Lenth og Andreas Fismen, samt *[[Sjøørretlandet]]* med Lars Lenth. 

I 2017 ga Nilssen ut boken *Ørret* på Vega forlag.

## Referanser


## Eksterne lenker
*
Dali (andre betydninger)

**Dali** kan vise til:
* Dali, et gammelt kongedømme i dagens Yunnan i Kina
* Dali, en by i Yunnan i Kina
* Dali, et fylke i Shaanxi i Kina
* Dali, et byfylke i Yunnan i Kina
* Dali, en by og en kommune på Kypros
* Dali, et japansk visual kei-band
* Danish Audiophile Loudspeaker Industries, en høyttalerprodusent
* Digital Addressable Lighting Interface, standard for lysstyring (dimmere, med mer)
* Salvador Dali, en maler
Stagg

**Stagg** er et belgisk gitarmerke som også produserer andre musikkinstrumenter, for eksempel  bassgitarer, trommer, slagverk og messingblåseinstrumenter. Merket eies av EMD Music SA i Brussel, et familieselskap stiftet av Leonardo Baldocci og hans kone Elena Baldocci. Selskapet har flere avdelinger i Europa, og det har også en avdeling i USA med kontor i Nashville.

## Eksterne lenker
* Stagg Music sin hjemmeside
Magesekk

**Magesekken**, **mavesekken**, eller **ventrikkelen**, er den delen av fordøyelsessystemet som ligger etter spiserøret. Det er den rommeligste delen av fordøyelseskanalen. Den er formet som en sterkt krummet, noe flatklemt pære og sitter i andre enden av spiserøret for munnhulen. Hos mennesket har magesekken et volum på rundt 1–1,5 liter. Det maksimale magevolumet hos voksne er mellom 2 og 4 liter.

I cellevegene sitter det muskler (magemusklene) og små celler (kjertelceller) som skiller ut magesaft, ei sur (pH 1-3) væske som består av saltsyre (pH 0,9), enzymer (pepsin) og vann. Den sure magesaften nøytraliserer det basiske spyttet som ble tilført maten i munnhulen. Enzymene i magesaften bryter ned store molekyler til mindre enheter, samtidig som magemusklenes bevegelser (gjerne kalt *peristaltiske bevegelser*) elter og fordeler maten, som sendes porsjonsvis ut gjennom magesekkens nederste muskelring, kalt *portneren*. Enzymet pepsin begynner å spalte protein til aminosyrer. Dette pågår normalt i 3-4 timer, før den nå tyntflytende villingen (blandingen) gradvis blir tilført begynnelsen av tynntarmen (tolvfingertarmen).

Vann, alkohol og en del legemidler (for eksempel barbiturater og salisylsyre), kan suges opp i blodet via slimhinnen i magesekken, men ellers må stoffene i maten ut i tynntarmen før kroppen kan nyttegjøre seg næringsstoffene.

## Referanser
Beretta 1934

**Beretta 1934** (også omtalt som Beretta M1934) er en pistol som ble konstruert av våpenprodusenten Beretta  i Italia i 1934.

Våpenet ble mye brukt av de italienske styrker under den andre verdenskrig. Selv om denne pistolen var laget for det militære ble den også solgt på det sivile marked og ble brukt av politiet. Politipistolene er gjerne merket PS for *Pubblica Sicurezza*

Den er en kompakt halvautomatisk pistol som ble gitt ut som standard tjenestepistol til den italienske hæren. Den er i kaliber 9&nbsp;mm Corto (9 x 17&nbsp;mm), også kjent som .380 ACP og 9 x 17 mm Browning. Fra året etter ble den også laget i .32 ACP. Den fikk modellnavnet Beretta 1935. Den ble brukt av marinen og flyvåpenet. Både kaliber .380 og kaliber .32 ACP er passende kaliber for masseretardert sluttstykke, en enkel mekanisme som er rimelig å fremstille i forhold til det kraftigere kaliber 9 x 19 mm Luger patronen som krever en mer komplisert og betraktelig dyrere locked-breech-mekanisme.

Beretta 1934 har manuell sikring og 7 skudds magasinkapasitet. Magasinet har en fingerstøtte nederst som gir bedre grep. Den har det karakteristiske åpne glidestykket som Berettapistolene ofte har, og den er laget med relativt få deler og er lett å vedlikeholde.

Den er også kjent for å være mordvåpenet på Mahatma Gandhi. Drapet ble utført av Nathuram Godse.
 
Beretta 1934 var i produksjon fra 1934 til 1980, og ble produsert i over en million eksemplar.

## Eksterne lenker
* Homepage of Beretta
* Beretta 1934 bilder og informasjon på italiensk
FBI (andre betydninger)

**FBI** kan sikte til:

* Federal Bureau of Investigation, et amerikansk etterforskningsorgan
* *[[Forbrukerinspektørene]]*, et forbrukerprogram på NRK
* *[[The F.B.I.]]*, en amerikansk tv-serie (1965–1974)
* ''FBI'' (TV-serie), en amerikansk fjernsynsserie (2018–)
Programme for International Student Assessment

**Programme for International Student Assessment** (**PISA**) er en internasjonal komparativ undersøkelse av skolesystemene i ulike land i regi av Organisasjonen for økonomisk samarbeid og utvikling (OECD). Målet med prosjektet er å kartlegge 15-årige skoleelevers kunnskaper i matematikk, naturfag og lesing. Studien blir gjennomført hvert tredje år med ulik vekting av de tre hovedområdene.

Den første PISA-studien ble gjennomført i 2000, og da var det lesing som ble vektlagt. I 2003 var matematikk i fokus, og i 2006 var det naturfag som ble vektlagt i undersøkelsen. I 2009 var det igjen lesing som var «fokusfag», og i 2012 var det matematikk.

## Norge
I PISA 2006 presterte norske elever for første gang under OECD-gjennomsnittet i både matematikk og lesing. I tillegg gjorde norske elever det betydelig dårligere enn OECD-gjennomsnittet i naturfag.

Institutt for lærerutdanning og skoleutvikling ved Universitetet i Oslo har ansvaret for gjennomføring av den norske delen av prosjektet, med støtte fra Utdanningsdirektoratet. Instituttet gir også ut en egen norsk rapport etter hver undersøkelse.

## Se også
*PISA-studien 2009

## Referanser


## Eksterne lenker
* 
* Den norske PISA-siden
* National IQ means transformed from PISA Scores
* Rindermann, Heiner (2007). The g-factor of international cognitive ability comparisons: the homogeneity of results in PISA, TIMSS, PIRLS and IQ-tests across nations. *European Journal of Personality, 21*, 667-706 https://web.archive.org/web/20071129121748/http://www-e.uni-magdeburg.de/methpsy/hr/Literaturdateien/07EJP.pdf
* Utdanningsdirektoratet PISA, TIMSS og nasjonale prøver – hva er forskjellen?  01.11.2016
Foxhound

**Foxhound**, også kalt **engelsk foxhound**, er en støver med utmerkede egenskaper som jakthund, men siden denne hunderasen er en typisk hetsende flokkjeger og hetsjakt er forbudt i Norden, har den aldri blir særlig populære i denne delen av Europa.

I Storbritannia har foxhound lenge vært svært populær blant aristokratiet og sosieteten, som i all vesentlighet har brukt den til såkalt parforsejakt på rødrev. Parforsejakt ble imidlertid forbudt ved lov den 18. november 2004 i England og Wales, med virkning fra 1. februar 2005.

## Kroppstype

Engelsk foxhound er velbygd og atletisk. Den har en karakteristisk bred skalle, med en lang snute. Skuldrene er dekket av muskler, uten at hunden ellers skal fremstå unaturlig muskuløs. Dette, kombinert med en sterk bakpart og en lang hals, gir hunden en noe grasisøs fremtoning.

Hundens øreer er avlet frem til å ha avrundende kanter nederst. Dette har sammenheng med at den hovedsakelig har vært brukt til jakt, og med avrundende ører unngår den lettere rifter i ørene når hunden løper gjennom kratt i ulendt terreng.

Rasen egner seg dårlig som selskapshund og trenger svært mye mosjon, men regnes vennlig.

## Referanser
Hellvik stasjon

**Hellvik stasjon** er en jernbanestasjon som ligger på Jærbanen i Hellvik i Eigersund kommune. Stasjonen ble åpnet da Sørlandsbanen ble åpnet i 1878. I dag er det kun lokaltog som stopper på stasjonen. Tidligere stoppet også andre tog som kjørte Sørlandsbanen. Stasjonen ligger 18,1 moh. og 66,79 kilometer fra Stavanger stasjon.

Stasjonen har en mindre parkeringsplass samt parkeringsmuligher for sykkel og mopeder. Den er tilpasset funksjonhemmede med blant annet at plattformen har høyde som er tilpasset lokaltogene NSB type 72. Stasjonen har også et nedlagt stasjonsbygg.

Tidligere gikk jernbanen mellom Egersund og Hellvik i en annen trasé enn nå. Banen ble ombygget og lagt om fra smalspor (1067 mm) til normalspor (1435 mm). Da den nye banen ble tatt i bruk i 1948, ble deler av den gamle traseen overflødig.

I dag er den gamle traseen mellom Egersund stasjon og Hellvik stasjon blitt tatt i bruk som tursti, Hellvik folkesti. Folkestien går fra Hellvik bedehus via den nedlagte Maurholen stasjon til Egersund.


Fil:Fra Hellvik stasjon mot Egersund stasjon.jpg|Ser gjennom tunneler mot Egersund stasjon fra Hellvik stasjon
Fil:Hellvik stasjon fra perrong.jpg|NSB type 72 sett fra perrongen på stasjonen
Fil:Hellvik stasjon med tog.jpg|Hellvik stasjon med et tog fra Stavanger stående på stasjonen
Fil:NSB type 72 ved Hellvik stasjon.jpg|Et lokaltog ankommer stasjonen


## Eksterne lenker
Göteborgs universitet

**Göteborgs universitet**, spredt på flere steder i Göteborg, Sverige, har over 58 000 studenter og mer enn 6800 ansatte, og er dermed et av de største universitetene i Nord-Europa. Universitetet består av 60 institutter innenfor de fleste vitenskapsområder.

Universitetsbygningen i Vasaparken, er Göteborg Universitets hovedbygning i Vasaparken, Göteborg. Bygningen ble innviet i 1907. Andre store studiestedene er Haga, Vasagatan 1 (Handelshögskolan), Näckrosdammen og Pedagogen.

## Institutter

## Rektorer
*Ht 1891 Axel Kock
*1891–93 Hjalmar Edgren
*1893–99 Johannes Paulson
*1899–09 Johan Vising
*1909–14 Ludvig Stavenow
*1914–31 Otto Sylwan
*1931–36 Bernhard Karlgren
*1936–46 Curt Weibull
*1946–51 Axel Boëthius
*1951–66 Hjalmar Frisk
*1966–72 Bo Eric Ingelmark
*1972–82 Georg Lundgren
*1982–86 Kjell Härnqvist
*1986–92 Jan S. Nilsson
*1992–97 Jan Ling
*1997–03 Bo Samuelsson
*2003–06 Gunnar Svedberg
*2006–17 Pam Fredman
*2017–23 Eva Wiberg
*2023– Malin Broberg

## Referanser


## Eksterne lenker
*
George Bush interkontinentale lufthavn

**George Bush Intercontinental Airport** (IATA: **IAH**, ICAO: **KIAH**) er en internasjonal flyplass som betjener Greater Houston. Den ligger 37 km nord for Houston&mdash;mellom Interstate 45 og U.S. Highway 59.

Flyplassen er oppkalt etter USAs 41. president, George H.W. Bush (1989 – 1993).

SAS hadde avganger fra lufthavnen til Stavanger lufthavn, Sola.

Continental Airlines hadde denne flyplassen som sin hovedbase.
## Eksterne lenker
*
Busted

**Busted** er et britisk pop-rock-band fra Southend-on-Sea i Essex. Bandet ble dannet tidlig i 2000, og besto opprinnelig av James Bourne, Matt Willis, Ki Fitzgerald og Owen Doyle. 

Denne sammensetningen av Busted brøt opp mot slutten av 2000 og det ble holdt en audition for å komplettere gruppen. Tom Fletcher ble først tilbudt en plass i gruppen, men 24 timer senere ble Fletcher oppringt og fortalt at Charlie Simpson, som var på samme audition som ham, fikk plassen. Busted ga ut studioalbumene Busted i 2002 og *A Present for Everyone* i 2003 samt et samlealbum og ett livealbum. Gruppa har vunnet to Brit Awards og i 2004 vant de The Record of the Year med singelen "Thunderbirds Are Go". 

I 2014 og 2015 turnerte Busted sammen med gruppen McFly «supergruppen» McBusted. Busted solgte over fem millioner album på verdensbasis før brøt opp i januar 2005, som følge av Simpson beslutning om å satse på en karriere i rockebandet Fightstar. Den 10. november 2015 ble det kjent at Simpson hadde gjenforent Busted, og bandet startet deretter turneen Pigs Can Fly arena i mai 2016. Busted utga sitt tredje studioalbumm, Night Driver, 25. november 2016.

Busted har vært nevnt som påvirkninger for The Vamps og 5 Seconds of summer.
                                                                                                                                                           
## Bandmedlemmer
* Matt Willis - vokal og bassgitar (tidligere trommer) 
* James Bourne - vokal og gitar 
* Charlie Simpson - vokal, gitar, keyboard/piano, munnspill og trommer    

### Tidligere medlemmer
* Tom Fletcher - vokal og gitar (2002) 
* Owen Doyle - vokal og bassgitar (2001–2002) 
* Ki Fitzgerald - vokal og gitar (2001–2002)  

## Diskografi
### Studioalbum
* Busted (2002)
* *A Present for Everyone* (2003)
* McBusted som Mcbusted (2014) 
* Night Driver (2016) 
*Half Way There (2019)

### Konsertalbum
* *[[A Ticket for Everyone: Busted Live]]* (2004)

## Referanser


## Eksterne lenker
* 
*
Caleb Carr

**Caleb Carr** (1955–2024) var en amerikansk forfatter og militærhistoriker.

## Liv og virke
Carr studerte historie ved New York University. Han er en mye brukt spaltist på områdene politikk og militære saker, redaktør for publikasjonen *MHQ: The Quarterly Journal of Military History* og forlagsredaktør for Random House sin sakprosaserie *Modern Library of War*.

Carr debuterte i 1980 med romanen *Casing the Promised Land*. Forfatterkarrieren tok av med bestselgeren *The Alienist* i 1994, en thriller og detektivroman lagt til Viktoriatidens New York. Flere av hans senere bøker er lagt til samme periode, inkludert Sherlock Holmes-pastisjen *The Italian Secretary*. Thrilleren *Killing Time* fra 2000 er en nær-framtid dystopi.

Carr har også skrevet for film og fjernsyn. I den sammenheng er han mest kjent som medforfatter til en av oppfølgerne til skrekkfilmen *[[The Exorcist]]*, *Dominion: Prequel to the Exorcist* (2005).

Caleb Carrs far var Lucien Carr, en sentral figur innen beat-generasjonen og den som skal ha introdusert Jack Kerouac, Allen Ginsberg og William S. Burroughs  for hverandre.

## Trivia
Ifølge egne utsagn spesialiserte Caleb Carr seg allerede som gutt på militærhistorie nærmest for å irritere sine foreldre.

## Bibliografi
* *Casing the Promised Land* (1980)
* *America Invulnerable: The Quest for Absolute Security from 1812 to Star Wars* &ndash; sakprosa (1988)
* *The Alienist* (1994)
* *The Devil Soldier: The Story of Frederick Townsend Ward* &ndash; sakprosa (1995)
* *The Angel of Darkness* (1997)
* *Killing Time* (2000)
* *The Lessons of Terror: A History of Warfare Against Civilians* &ndash; sakprosa (2002)
* *The Italian Secretary. A Further Adventure of Sherlock Holmes* (2005)

## Priser og utmerkelser
* The Anthony Award for Best First Novel 1994, for *The Alienist*
* Prix Mystère de la critique 1996, for *L'Aliéniste* (*The Alienist*)
* Palle Rosenkrantz-prisen 1997, for *Sindssygelægen* (*The Alienist*)

## Referanser


## Eksterne lenker
* Salon.com: Intervju med Caleb Carr ved Dwight Gardner
* FantasticFiction: Caleb Carr
Joseph Vilsmaier

**Joseph Vilsmaier** (født 24. januar 1939 i München, død 11. februar 2020 samme sted) var en tysk filmregissør og filmfotograf.

Joseph Vilsmaier arbeidet som kameraassistent og filmfotograf fra 1961, før han regidebuterte i 1988 med filmen *[[Herbstmilch]]*. Filmen, som var en såkalt heimatfilm, ble en stor kommersiell suksess. Bare hans film *[[Comedian Harmonists]]* fra 1997 har hatt større publikum.  

## Filmografi (som regissør)

* 1988 *Herbstmilch* (med Dana Vávrová, Werner Stocker og Eva Mattes)
* 1991 *Rama dama* (med Elisabeth Bertram, Dana Vávrová og Georg Hackl)
* 1993 *[[Stalingrad (film)|Stalingrad]]* (med Dominique Horwitz, Thomas Kretschmann og Jochen Nickel)
* 1994 *Charlie & Louise* (med Fritzi Eichhorn, Floriane Eichhorn og  Corinna Harfouch)
* 1995 *Schlafes Bruder* (med André Eisermann, Dana Vávrová og Ben Becker)
* 1996 *Und keiner weint mir nach* (med Nina Hoss og Burghart Klaussner)
* 1997 *Comedian Harmonists* (med Ben Becker, Heino Ferch og Ulrich Noethen)
* 2000 *Marlene* (med Katja Flint, Herbert Knaup og Heino Ferch)
* 2002 *Leo und Claire* (med Michael Degen, Alexandra Maria Lara og Suzanne von Borsody)
* 2004 *[[Bergkrystall (novelle)|Bergkristall]]* (med Katja Riemann, François Goeske og Herbert Knaup)
* 2006 *Der letzte Zug* (med Sibel Kekilli,  Lena Beyerling og Gedeon Burkhard)
* 2006 *Siska,* episode 79: Schatten einer Frau
* 2006 *Der Alte,* episode 320: Wenn Liebe zuschlägt

## Utmerkelser

* 1995 – DIVA-Award
* 2007 – Bayerischer Filmpreis

## Referanser


## Eksterne lenker
*
Gøteborgprotokollen

**Gøteborgprotokollen** er en internasjonal miljøavtale som omhandler langtransporterte luftforurensinger. Avtalen omhandler utslipp av svoveldioksid, nitrogenoksider, ammoniakk og flyktige organiske forbindelser. Avtalen trådte i kraft 17. mai 2005 og er ratifisert av de fleste europeiske land, samt USA.

## Norges forpliktelser
Følgende tabell viser hvilke utslippsnivåer Norge har forpliktet seg til å oppnå innen 2010:

## Eksterne lenker

* Miljøstatus i Norge: Gøteborgprotokollen
* Ratifiseringsstatus for Gøteborgprotokollen
Ferjesambandet Skudeneshavn–Kvitsøy–Mekjarvik

**Skudeneshavn–Kvitsøy–Mekjarvik** var et ferjesamband som ble til ved en sammenslåing av ferjesambandene Skudeneshavn–Mekjarvik og Kvitsøy–Mekjarvik sommeren 2001. Sambandet ble siden starten trafikkert av Stavangerske med ferjen MF «Fjordveien». Fra 3. oktober 2007 overtok Tide Sjø ferja og driften.

Sambandet hadde fire turer mellom Skudeneshavn og Mekjarvik og mellom Skudeneshavn og Kvitsøy og åtte turer mellom Kvitsøy og Mekjarvik daglig. Overfartstiden var 85 minutter mellom Skudeneshavn og Mekjarvik, 45 minutter mellom Skudeneshavn og Kvitsøy og 30 minutter mellom Kvitsøy og Mekjarvik.

5. september 2013 ble ferjesambandet nedlagt og trafikken flyttet over i Karmøytunnelen som er en del av T-forbindelsen.

## Referanser
Chris Horner

**Chris Horner** (født 23. oktober 1971) er en amerikansk tidligere landeveissyklist.

I 2013 ble han den eldste rytter noen gang til å vinne en Grand Tour sammenlagt, da han vant Vuelta a España 2013 sammenlagt. Det var også hans største seier i karrieren.

## Meritter

;2000
:Sammenlagt, Tour de Langkawi
;2001
:2.-plass sammenlagt og 5. etappe,  Redlands Bicycle Classic
;2003
:Sammenlagt, Tour de Georgia
:GP San Francisco
;2004
:Sammenlagt og 3 etappeseire, Redlands Bicycle Classic
:Sammenlagt og 2. etappe, Sea Otter Classic
;2005
:6. etappe, Sveits rundt
:2006
:2. etappe, Romandie rundt
;2007
:15.-plass sammenlagt, Tour de France
;2009
:2.-plass sammenlagt, Tour de l'Ain
;2010
:Sammenlagt og 6. etappe, Baskerland rundt
:4.-plass sammenlagt, Tour of California
:10.-plass sammenlagt, Tour de France
;2011
:Sammenlagt og 4. etappe, Tour of California
:2.-plass sammenlagt, Baskerland rundt
;2012
:2.-plass sammenlagt, Tirreno-Adriatico
:13.-plass sammenlagt, Tour de France
;2013
:2.-plass sammenlagt og 5. etappe, Tour of Utah
: Sammenlagt, Vuelta a España
::3. og 10. etappe
:: Kombinasjonstrøya
;2014
:2.-plass sammenlagt, Tour of Utah

## Referanser


## Eksterne lenker
* 
*
Håkon Stenstadvold

**Håkon Stenstadvold** (født 2. august 1912 i Sarpsborg, død 7. oktober 1977) var en norsk maler og grafiker. 

Håkon Stenstadvold var elev av Axel Revold ved Kunstakademiet. I tillegg til å være maler, grafiker og tegner ga han ut flere kunstbøker, var kunstanmelder og aktiv i kunstnerorganisasjoner. Han laget også flere utsmykninger. Håkon Stenstadvold illustrerte dessuten flere bøker, deriblant Knut Hamsuns *[[Victoria (roman)|Victoria]]* og Sigrid Undsets *[[Kristin Lavransdatter]]*. 

Han tegnet frimerket til Håkonshallens 700 årsjubileum i 1961 (NK 496-497). I 2012 ble hans maleri «Branntomt» gjengitt på et norsk frimerke i serien *Norsk kunst V*.

I 1964 ble han rektor ved Statens håndverks- og kunstindustriskole. Han representerte Høyre i Bærum herredsstyre 1956&ndash;1959.

Håkon Stenstadvold var far til Halvor Stenstadvold.

## Referanser




## Eksterne lenker

* Verk av Håkon Stenstadvold på nasjonalmuseet.no
* Utdypende biografi i ''Store norske leksikon''
* Søkbar digitalkopi av Halvor Stenstadvold: ''Håkon Stenstadvold – far, kunstner'' (utgitt 1994)
* Håkon Stenstadvolds malerier i Sarpsborg bibliotek 1950
* Om Håkon Stenstadvolds billedteppe ''Festpolonaise'' fra 1961 
* Eksempler på bokillustrasjoner av Håkon Stenstadvold
Internationales Institut für Journalismus

**Internationales Institut für Journalismus** (**IIJ**) er en organisasjon i som gir journalister fra utviklingsland mulighet for profesjonell utdannelse og praksis. IIJ ble grunnlagt i 1964, og har som formål å styrke meningsfrihet og pressefrihet i den tredje verden, og dermed fremme demokratisering og sosial og økonomisk utvikling. IIJ er fra 2011 en del av Deutsche Gesellschaft für Internationale Zusammenarbeit en tysk, statlig utviklings- og samarbeidsorganisasjon som har hovedkontor i Bonn og Eschborn.

## Eksterne lenker
*
VM i ishockey for menn 2007 (toppdivisjonen)

**[[Ishockey-VM|Verdensmesterskapet i ishockey]] i [[2007]]** ble arrangert i Moskva i Russland 27. april til 13. mai. Det var det 71. verdensmesterskapet og 16 lag deltok, fire grupper med fire lag, der de tre beste i hver gruppe gikk videre til en mellomrunde. Canada ble verdensmester, Finland tok sølv og Russland bronse.

## Gruppe A

### Tabell gruppe A

*Sverige, Sveits og Italia videre til mellomrunden.
*Latvia til spill om plassene 13-16.

## Gruppe B

### Tabell gruppe B

*Tsjekkia, USA og Belarus videre til mellomrunden
*Østerrike til spill om plassene 13 – 16.

## Gruppe C

### Tabell gruppe C

*Canada, Slovakia og Tyskland til mellomrunden.
*Norge til spill om plassene 13 – 16.

## Gruppe D

### Tabell gruppe D

*Russland, Finland og Danmark videre til mellomrunden
*Ukraina til spill om plassene 13 – 16.

## Gruppe E
De tre beste lagene fra gruppe A og D spiller mellomrunden i gruppe E. Lagene tar med seg resultatene innbyrdes mot de lag som spiller i gruppen. De fire beste lagene går videre til kvartfinale.

### Tabell gruppe E

 
## Gruppe F
De tre beste lagene fra gruppe B og C spiller mellomrunden i gruppe F. Lagene tar med seg resultatene innbyrdes mot de lag som spiller i gruppen. De fire beste lagene går videre til kvartfinale.

### Tabell gruppe F

## Gruppe G
Nedrykksgruppen, de to siste lagene, Østerrike og Ukraina rykker ned til B-VM 2008 og blir erstattet av Frankrike og Slovenia. De lagene som kom på de to første plassene, Latvia og Norge, får delta i A-VM i Canada neste år.

### Tabell gruppe G

## Kvartfinaler

## Semifinaler

## Bronsefinale

## Finale

## Sluttplassering

## Kilder
* Resultater www.hockeyarchives.info
Slaget ved Poitiers (1356)

**Slaget ved Poitiers** den 19. september 1356 ble et katastrofalt nederlag for den franske kongen Johan II i hundreårskrigen mellom Frankrike og England. 

## Bakgrunnen
Engelske tropper under Edvard III sin eldste sønn Edward, den svarte prinsen foretok et plyndringstog i det sentrale Frankrike. Mot dette mobiliserte Frankrikes kong Johan den gode 11&nbsp;000 mann og marsjerte ut for å møte dem.

De forfølgende franske styrkene var trolig svært overlegne.  Prinsen hadde intet ønske om å byde på batalje ettersom han hadde med seg rikelig med bytte fra plyndringene og ville komme seg tilbake til Bordeaux så fort som mulig. Men han ble utmanøvrert av franskmennene, og så seg nødt til å kjempe.

## Slaget
I nærheten av Poitiers inntok engelskmennene en sterk stilling i en vingård omgitt av hekker og buskas som ytterligere ble befestet med graver og palisader der de franske ridderne kunne hindres og bli lette mål for de engelske bueskytternes piler. 

I begynnelsen av slaget simulerte englenderne flukt på venstre flanke. Det fremprovoserte et voldsomt kavalleriangrep fra fransk side. Englenderne som hadde lokket franskmennene frem, gjorde seg nå klar med buene. Ved å beskyte de fremadstormende riddere fra siden, lyktes det å ramme hestene utenom deres rustning, og de mange hesters fall ødela angrepet fullstendig.

Det neste angrep kom fra de franske infanterister, som etter kort kamp måtte trekke seg tilbake for å omgruppere. Denne omgruppering fikk den neste rekke infanterister til at gripes av panikk og trekke bakover. 

Den siste større franske angrepsgruppe var kong Johan IIs egen, som nå kom i hard kamp mot de engelske soldater som i mellomtiden var sluppet opp for piler. Edward hadde imidlertid gjemt en reserve i en nærliggende skog, og da angrepet derfra kom, flyktet mange franske soldater av frykt for å bli omringet. Kong Johan II med følge ble tatt til fange.

Fra forsvar gikk engelskmennene over til et voldsomt angrep med ryttere mot det franske fotfolket på sletten. De gjorde bare svak motstand før de flyktet.

## Etterspill
Utenom den franske kongen og hans yngste sønn hadde 2 000 franske riddere og adelsmenn samt et enda større antall menige krigere kommet i fiendens vold. På grunn av at Den svarte prinsen her var for svak til å kunne dra noen videre fordel av sin lysende seier, trakk han seg tilbake til Bordeaux med rikt bytte. 

Johan II, som ble tatt til fange, måtte for å bli sluppet fri betale en stor løsesum samt inngå den for Frankrike ydmykende avtale i Brétigny i 1360. 

Dette var det andre store slaget under hundreårskrigen hvor langbuen triumferte over armbrøstskyttere og riddere i tunge rustninger. Det første slaget stod ved Crécy i 1346, det tredje ved Agincourt i 1415.

## Litteratur
* Joachim Ehlers: *Der Hundertjährige Krieg* (= *Beck'sche Reihe* 2475 *C. H. Beck Wissen*). C. H. Beck, München 2009, ISBN 978-3-406-56275-4.
* Johann Baier: *Der Schwarze Prinz und die Schlacht bei Poitiers*. Verlag Angelika Hörnig, Ludwigshafen 2013, ISBN 978-3-938921-29-6.

## Eksterne lenker
*
Keiserfisker

* *[[Apolemichthys]]*
* *[[Arusetta]]*
* *[[Centropyge]]*
* *[[Chaetodontoplus]]*
* *[[Genicanthus]]*
* *[[Holacanthus]]*
* *[[Paracentropyge]]*
* *[[Pomacanthus]]*
* *[[Pygoplites]]*

**Keiserfisker** er en familie av fargerike fisker som lever på korallrev. De er nært beslektet med skjellfinnefiskene, og har tidligere vært regnet til den familien.

## Eksterne lenker
* 

FishBase: Pomacanthidae
Château de Laubade

**Château de Laubade** er et armagnachus. De er den største av produsentene som kun produserer armagnac. De har 105 hektar vinmarker, og sitter på et lager med armagnac som går tilbake til 1886. 

## Historie
Huset ble stiftet i 1870, av familien Gascogne. I 1974 ble eiendommen kjøpt opp av Maurice Lesgourgues, da hadde den 40 hektar vinmarker. Hennes sønn, Jean Jacques Lesgourgues, arvet eiendommen, og fokuserte produksjonen til kun armagnac. Han kjøpte også opp flere vinmarker, slik at eiendommen fikk sin nåværende størrelse. De er i dag bas-armagnacs største produsent. 

En av deres nyeste armagnacer har en historisk kobling til Norge, og Vemork-aksjonen i 1943. Armagnacen heter *Vemork 43*, og inneholder en viss andel armagnac fra 1943. Ideen til armagnacen kom fra nordmannen Bjørn Næset, som fikk Tinn kommunes etablererpris 2006 for denne ideen, ideen med Gaustadtoppen XO (Bache-Gabrielsen) og *Service* fra Porsgrunds Porselænsfabrik. Armagnacen er en hyllest til tungtvannssabotørene i denne aksjonen. 

## Utvalg
* VSOP
* XO
* Vemork 1943 

I tillegg har de en lang rekke årgangsarmagnacer – de har tappet hver eneste årgang fra 1900 er tappet på flaske og lagt ut for salg. 

## Referanser
Skjellfinnefisker

* *[[Amphichaetodon]]*
* *[[Chaetodon]]*
* *[[Chelmon]]*
* *[[Chelmonops]]*
* *[[Coradion]]*
* *[[Forcipiger]]*
* *[[Hemitaurichthys]]*
* *[[Heniochus]]*
* *[[Johnrandallia]]*
* *[[Parachaetodon]]*
* *[[Prognathodes]]*

**Skjellfinnefisker** er en familie av fargerike fisker som lever på korallrev. Akvarister kaller dem **sommerfuglfisker**; dette er det vanlige navnet på mange språk: engelsk *butterflyfish*, tysk *Falterfische*, fransk *poissons-papillons*.

## Eksterne lenker
* 
* FishBase: Chaetodontidae
Sommerfuglfisk

**Sommerfuglfisk** kan referere til:

* Skjellfinnefisker (Chaetodontidae), saltvannsfisker
* Afrikansk sommerfuglfisk (*Pantodon buchholzi*), ferskvannsfisk
Podestà

**Podestà** er navnet gitt til enkelte høyfunksjonærer i mange italienske byer, siden den tidlige middelalderen, og er hovedsakelig en øvrighetsperson av en bystat, som på annen måte er motstykker i andre byer, for eksempel *rettori*, «bestyrer», men det er også en lokal administrator, en representativ for den hellige romerske keiseren.

Betegnelsen stammer fra det latinske ordet *potestas*, som betyr makt.

## Referanser
Hermann Hoth

**Hermann Hoth** (født 12. april 1885 i Neuruppin, død 26. januar 1971 i Goslar) var en tysk offiser, generaloberst under andre verdenskrig, særlig  suksessrik under felttoget i Frankrike og på Østfronten.

Etter andre verdenskrig ble han i Nürnbergprosessene dømt til 15 års fengsel for krigsforbrytelser og forbrytelser mot menneskeheten, men sonet bare halvparten. Han ble løslatt fra Landsberg fengsel i 1954 og benyttet sine gjenværende år til å skrive om militærhistorie. 

## Liv og virke
### Før andre verdenskrig
Hoth var sønn av en sanitetsoffiser i den prøyssiske hæren.

Han gikk inn i den kongelige prøyssiske armé i 1903 og deltok i første verdenskrig. I mellomkrigstiden tjenestegjorde han  i Reichswehr, i Weimarrepublikkens 100 000 manns store forsvarsstyrke. I 1935 ble han forfremmet til generalmajor i Wehrmacht og fikk kommando over 18. Infanteridivisjon i Liegnitz.

10. november 1938 ble Hoth forfremmet til generalløytnant og fikk kommando over XV. motoriserte korps, som han ledet under angrepet på Polen 1. september 1939.

### Annen verdenskrig
På grunn av sitt lederskap under invasjonen av Polen mottok han Jernkorset av begge klasser, samt Ridderkorset den 27. oktober. I sluttet av året ble korpset forflyttet til vestfronten, og i mai 1940 deltok det i slaget om Frankrike.

Senere samme høst ble Hoths korpsstab omorganisert til den større enhet Panzergruppe 3 med Hoth som fortsatt øverstkommanderende. Med Panzergruppe 3 kom Hoth å delta i den tyske invasjonen av Sovjetunionen, operation Barbarossa, sommeren 1941. Hoth ledet sine panseravdelinger i den sentrale delen av østfronten. Den 17. juli fick han eikeløvene til sitt ridderkors, en utmerkelse som ble utdelt av Adolf Hitler personlig. Hoth le også nevnt to ganger i Wehrmachtbericht.

I oktober 1941 forlot Hoth Panzergruppe 3 og fikk i stedet befalet over 17. Armee, som befant seg på søndre del av østfronten. Han ledet arméen under vinterstridene 1941/1942.

På våren fikk han i stedet kommando over 4. Panzerarmee og førte den under den tyske sommeroffensiven i 1942, Operation Blau. Den 22. november fikk Hoth også understilt seg*IV. Rumänischen Armeekorps* og dannet Armeegruppe Hoth. Denne armégruppe forsøkte i desember forgjeves å komme den omringede 6. Armee i Stalingrad til unnsetning.

På sommeren 1943 ledet Hoth 4. Panzerarmee under slaget om Kursk og de etterfølgende defensive kampene i Ukraina. Den 15. september fikk han også sverdene til sitt ridderkors. Stridene i Ukraina fortsatte og hans panserarmé kunne ikke stå i mot de sovjetiske angrepene, noe som førte til at Hoth til slutt ble avskjediget i november samme år. Det fikk til april 1945 innen Hoth fikk en ny tjenste, en relativt ubetydelig post som *Befehlshaber Saale / Befehlshaber Erzgebirge*. 

Ved krigsslutt havnet han i amerikansk krigsfangenskap. Han ble dømt til 15 års fengsel for krigsforbrytelser og forbrytelser mot menneskeheten. Han ble prøveløslatt i 1954. 

## Hermann Hoths publikasjoner

* *Panzer-Operationen: Die Panzergruppe 3 und der operative Gedanke der deutschen Führung, Sommer 1941*. Kurt Vowinckel Verlag, Heidelberg 1956.

## Referanser
Vinterskugge

***Vinterskugge*** (utgitt 1994) er et samlealbum med det norske folk metal-bandet Isengard. Samlealbumet inneholder bandets tre demoer Bootleg utgitt på 12" vinyl 2001, begrenset til 500 kopier.

## Sporliste
***«Vandreren» '93 demo***
# «Vinterskugge» (5:15)
# «Gjennom skogen til blåfjellene» (5:51)
# «Ut i vannets dyp hvor mørket hviler» (4:19)  
# «Dommedagssalme» (5:06)
# «In the Halls and Chambers of Stardust – The Crystallic Heavens Open» (2:33)  
# «Fanden lokker til stupet (Nytrad)» (2:43)  
# «Naglfar» (5:29)
***«Spectres over Gorgoroth» '89 demo***
# «Thy Gruesome Death» (2:16)  
# «Deathcult» (1:55)
# «Rise from Below» (3:12)
# «Dark Lord of Gorgoroth» (2:26)  
# «Trollwandering (Outro)» (1:29) 
***«Horizons» '91 demo***
# «The Fog» (4:35)  
# «Storm of Evil» (6:02)  
# «Bergtrollets gravferd» (5:31)  
# «Our Lord will Come» (5:48) 
 
## Kilder
*Vinterskugge fra Encyclopaedia Metallum

## Eksterne lenker
*
Uelen

**Uelen** (russisk: *Уэ́лен*) er en landsby (*selo*) i Tsjukotka helt øst i Russland og det østligste punkt på det asiatiske kontinent. Landsbyen ligger like sør for polarsirkelen ved Kapp Dezjnjov (russisk:*Мыс Дежнёв*), stedet hvor Beringhavet og Tsjuktsjerhavet møtes.

Uelen har en befolkning på rundt 5-800 (varierende anslag).

Landsbyen er velkjent for sine utskjæringer i hvalrosstenner og -bein.  Den tjener også som base for naturvitenskapelige og arkeologiske ekspedisjoner i området, som blant annet har avdekket en gravplass inneholdende mer enn 300&nbsp;graver fra tidlige hvaljegerkulturer, fra et tidsområde mellom 500 f.kr. og 1000 e.kr.

Uelens mest kjente sønn er forfatteren Jurij Sergejevitsj Rytkheu, som ble født der i 1930. 

I 1934 var byen et øyeblikk i det internasjonale rampelyset, da de overlevende etter forliset til skipet *[[Tsjeljuskin (skip)|Tsjeljuskin]]* ble fløyet ut derfra.

Uelen er også betydningsfullt i og med at det er det befolkede stedet av noen betydning i Russland som ligger nærmest De forente stater, og under den kalde krigen ble militærbaser av denne grunn anlagt på stedet.

## Bildegalleri

 Uelen beach.jpg|Strand, 2018.
 Uelen streets.jpg|Uelen, 2018.
 Uelen, Lenin Street.jpg|Uelen, 2018.
 Uelen church.jpg|Uelen, 2018.
 Uelen residents 1913.JPG|Uelen, 1913.


## Referanser


## Eksterne lenker
* Chukotka-republikkens webside
* Chukotkas Røde Kors, med generell informasjon om området 
* Palaeoøkologi og arkeologi til Ekven-gravene og Ekven-bosetningsområdet nær Uelen 
* Informasjon om kunstverker i hvalrosstann og -bein
Høstmørke

***Høstmørke*** er debutalbumet til folk metal-bandet Isengard. Albumet kom ut i 1995. Bootleg utgitt av Black Witchery Records i 2000 på 12" Vinyl, begrenset til 500 kopier

## Sporliste
# «Neslepaks» (5:31) 
# «Landet og havet» (1:07)  
# «I kamp med Kvitekrist» (4:57)  
# «I ei gran borti Nordre Åsen» (3:43)  
# «Over de syngende øde moer» (5:52)
# «Thornspawn Chalice» (8:10)
# «Total Death» (2:50) 

### Gestemusikkere
*«Aldrahn» &ndash; vokalist i siste linje av låten «Neslepaks»
*«Vicotnick» &ndash; første skrik i låten «Thornspawn Chalice»

## Kilder
*Høstmørke fra Encyclopaedia Metallum
Motorfeste i båt

**Motorfeste i båt** er den anordningen på en båt som brukes til å feste en påhengsmotor. Flere slags motorfester blir brukt – det vanligste er å sette motoren fast på et akterspeil hvis båten har et slikt.  

## Motorfestespeil
Spiss-stevnede båter får stundom et lite motorfestespeil ved at bakstevnen og litt av båtbordene bakerst sages av, og man snekrer inn et lite speil her øverst.  Men denne ordningen har det til felles med en festeplanke satt fast øverst på stevnen bak at motoren står uforholdsmessig høyt.  Sammen med at bakstevnen på spiss-stevnede båter beveger seg mye opp og ned når båten stamper (får bølgene inn forfra eller bakfra), gjør at propellen stadig kommer opp av vann.

## Tre måter
En annen brukt metode er å sette motoren på båtens overkant nokså langt bak i båten, et stykke foran bakstevnen.  Her har båten ofte en esing, og det er også vanlig å snekre inn en planke eller kloss under, evt også opp langs, esingen for å ta motortrykket.

Enda en måte er å få en tykk planke til å stå ut på siden av båten, over eller i høyde med båtens overkant, også dette nokså langt bak i båten.  Planken er ofte festet i en tofte (et tverrgående sete) her, eller den går tvers over hele båten. 

En tredje variant er å la «planken» være bakenden av en trekantet kasse med spissen fremover; en slik kasse har både bunn og sider, og er skrudd fast øverst på utsiden av båten.

Alle de 3 sistnevnte variantene av motorfester fører til at båten etterhvert blir skjev, og når den ruller (får bølger inn fra siden) kommer propellen opp av vann.  En planke ut fra båtsiden kan også være farlig ved at store bølger kan treffe den forfra og påvirke båtens kurs sterkt og plutselig.  Derfor er en trekantet kasse tryggere.

## Motorbrønn
Den eneste trygge og effektive måten å feste en påhengsmotor i spiss-stevnede båter er å lage motorbrønn inni båten, gjerne rett bak baktoften (rorommene fri).  Denne måten brukes på mange slags robåter langs hele norskekysten, blant annet av fiskere som driver hjemmefiske.
Carol O’Connell

**Carol O'Connell** (født 1947) er en amerikansk forfatter og billedkunstner.

O'Connell studerte ved California Institute or Arts og Arizona State University. Fram til siste halvdel av 1990-tallet arbeidet hun uten kommersiell suksess med sin billedkunst, samtidig som hun tok strøjobber som korrekturleser og språkvasker.

Hun debuterte i 1994 47 år gammel med *Mallory's Oracle*, den første i en serie beskrevet som lettere absurdistiske kriminalromanener med NYPD-detektiven Kathleen Mallory i hovedrollen. Bøkenes hovedperson er av enkelte kritikere beskrevet som the «toughest woman in crime fiction». Forfatteren beskriver Mallory som en 185&nbsp;cm høy sosiopat med «perfekt» utseende og en oppvekst blant gateprostituerte og i overkant eksentriske politifolk.

Manuskriptet til *Mallory's Oracle* ble av forfatteren sendt til det britiske forlaget Hutchinson, etter eget utsagn fordi hun følte at mulighetene for salg til et amerikansk forlag var små. Rettighetene til boken med oppfølger ble kjøpt opp, og deretter straks auksjonert til forlag i Nederland, Tyskland, Frankrike og USA, for summer som dengang vakte oppsikt i forlagsbransjen.

## Bibliografi
**Serien om Kathleen Mallory**
* *Mallory's Oracle* (1994)
* *The Man Who Lied to Women* (1995) (også utgitt som *The Man Who Cast Two Shadows*)
* *Killing Critics* (1996)
* *Flight of the Stone Angel* (1997) (også utgitt som *Stone Angel*)
* *Shell Game* (1999)
* *Crime School* (2002)
* *The Jury Must Die* (2003) (også utgitt som *Dead Famous*)
* *Winter House* (2004)
* *Find Me* (2006) (også utgitt som (*Shark Music*)

**Andre krimromaner**
* *Judas Child* (1998)
* *Bone by Bone* (2008)

### Oversettelser til norsk

## Priser og utmerkelser
* Palle Rosenkrantz-prisen 2002, for *Judasbarnet* (*Judas Child*)

## Referanser


## Eksterne lenker
* Dancingbadger.com: Om Carol O'Connell, Kathleen Mallory og bøkene
* Triviana.com: Interview med Carol O'Connell
* FantasticFicrion: Carol O'Connell
Motorbrønn

**Motorbrønn** er en innretning i en robåt; en kasse med nærmest loddrette vegger som står fast i båten, og har bunn åpen ned i sjøen, slik at man kan sette en påhengs- (utenbords-)motor her.  En motorbrønn står (nesten?) alltid på siden av kjølen i båten, som derfor er like hel.  Den ligner på en fiskebrønn (fiskepark) der en av sjøåpningene er utvidet til å romme en påhengsmotor.

Det har vært laget mange slags motorbrønner i Norge, fra ganske små, der man kan lure ned en motor med 2-bladet propell, til mer rommelige brønner på 40-50 x 40-50 cm.  Noen motorbrønner er ekstra lange, slik at motoren kan vippes opp inni brønnen.  Noen er utstyrt med bunnlokk, ofte den biten av bunnen som ble skåret ut da brønnen ble snekret; dette lokket er gjerne hengslet fast til veggen inn mot midten av båten, slik at brønnen raskt og lettvint kan lukkes når motoren fjernes.  

På de fleste motorbrønner settes motoren fast til forveggen i brønnen, som derfor er tykkere og mer solid festet i båten enn de andre veggene.  Men det er også eksempler på at motoren er festet til en planke like over brønnens forkant, med planken festet til båten uavhengig av brønnen.  Dette er i prinsippet best for båtbunnen, men er vanskelig å få tett.

De fleste motorbrønner står nokså langt bak i båtene, i den såkalte bakskuten, men det finnes også båter med motorbrønn midt i båten eller langt fremme.

Motorbrønn brukes på alle slags robåter langs hele norskekysten, også av hjemmefiskere.  På Færøyene finnes nesten ikke en robåt uten motorbrønn; noen av robåtene der har sågar 2 motorbrønner og 2 motorer!
Unit4

**Unit4 AS** (stiftet 24. mai 1991 som *Agresso AS*) er et selskap som leverer forretningssystemer tilpasset dagens kunnskaps- og tjenesteorienterte virksomheter.

Selskapet har sine røtter fra 1983, da som *Inenco AS*. Agresso AS ble i 2000 fusjonert inn i det nederlandske selskapet Unit4, og endret i 2010 navn til *Unit4 Agresso AS*. Programvareutviklingen har siden starten blitt utført i Nydalen i Oslo og senere via etablering av nye utviklingssentre i Granada i Spania og Wrocław i Polen. Nordisk leder er per 2018 Jeremias Jansson. Det finnes ca. 270 ansatte i Oslo og Kristiansand. 

## Programvare
Unit4 Business World (Agresso) er en norskutviklet ERP-programvare.

Unit4 Business World støtter bruken av relasjonsdatabasene Microsoft SQL Server og Oracle og tilbys on-premise såvel som skyløsning via egne datasentre eller gjennom Microsoft Azure.

Hovedtyngden av Unit4 Business Worlds kunder befinner seg i Skandinavia, Storbritannia, Tyskland, Belgia, Nederland, Frankrike, Spania, USA og Canada. I Norge benyttes systemet blant annet av offentlige etater og kommuner, men det er også i tjenesteytende bedrifter og organisasjoner som for eksempel universitet/høyskole, konsulent/rådgivning samt anleggs- og byggebransjen.

## Referanser


## Eksterne lenker
*
Jonas Solberg Andersen

**Jonas Solberg Andersen** (født 1981) er en norsk tidligere ishockeyspiller, som fikk 27 landskamper i VM og OL og plukket 476 poeng for moderklubben Sparta Warriors i norsk eliteserie. Han ble toppscorer og poengkonge i Get-ligaen i 2007, og var Spartas største norske profil i et tiår.

Andersen slo gjennom som 22-åring da han kom på All Star-laget i eliteserien 2003/2004, og ble en publikumsfavoritt med sitt knallharde, velplaserte håndleddskudd og dragninger av ypperste klasse. Andersen spilte en halv sesong for Leksand i Allsvenskan, i sesongen 2004/2005 hvor nivået var skyhøyt grunnet en rekke NHL-spillere. Oppholdet ble mindre vellykket og Andersen returnerte til Sarpsborg hvor karrieren ble kronet med plass i OL-troppen i 2010 og NM-gull som kaptein i 2011. Andersen spilte sin siste kamp for Sparta i 2013, og begynte å jobbe i Infotjenester.

Da Andersen gikk på Greåker videregående skole var han klassekamerat med Vegard Larsen (filmkritiker og programleder i NRK) og Berat Jusufi (klubblegende i fotball).

## Referanser


## Eksterne lenker
*
Jejunum

**Jejunum** eller tomtarmen, er det midtre segmentet av tynntarmen, som er delt i tre. De to andre segmentene er henholdsvis duodenum (også kjent som tolvfingertarmen eller startsegmentet) og ileum (krumtarmen – sluttsegmentet, som tømmer seg til tykktarmen).

Jejunum følger direkte etter den 25-30 cm lange tolvfingertarmen og er ca. 2-3 meter lang hos mennesker. I denne delen av tynntarmen skjer det alt vesentligste opptaket av næringsbestanddeler. De nedbrutte næringsstoffene tas opp av villuscellene, dels ved diffusjon, dels ved aktiv transport gjennom cellene. Karbohydratene tas fortrinnsvis opp som monosakkarider (glukose m.m.), og proteinene som aminosyrer. Disse stoffene avgis sammen med salter og vannvannløselige vitaminer til villuskapillærene (det fine nettverket av blodårer som finnes i tarmtottene) og føres deretter med blodet videre til leveren.
Ileum

**Ileum** er sluttsegmentet av tynntarmen, som er delt i tre. De to andre segmentene er henholdsvis duodenum (startsegmentet), som helst er kjent som tolvfingertarmen, og jejunum (midtsegmentet).

Ileum følger direkte etter det 2-3 meter lange midtsegmentet av tynntarmen. Den første halvdelen ligner mye på jejunum, men omtrent halvveis ned i dette segmentet endrer tarmen seg og får lagt mindre folder. Opptak av viktige produkter som vitamin-B<sub>12</sub>  og gallesyre tas først opp når næringsinnholdet i tarmen når den nederste delen av ileum.
Hakadal

**Hakadal** (kalles *Hakadalen*) er et sogn i Nittedal i Akershus, med Hakadal kirke som soknekirke. Sognet grenser i sør til Nittedal sogn, i øst til Gjerdrum sogn i Gjerdrum og Holter i Nannestad, i nord til Nannestad sogn i Nannestad og Harestua sogn i Lunner og i vest til Vestre Aker sogn i Oslo. 

## Etymologi
Navnet Hakadal kommer ifølge Harald Hårfagres saga fra en mann som het Hake. Han var sønn til en norsk småkonge, og skal ha falt i kamp mot Harald i dalen som senere skulle til å bære navnet hans. Om dette er riktig eller ikke er vanskelig å vite, men Oluf Rygh er enig i at dalen nok er oppkalt etter en som het Hake (Haki). Navnet ble tidligere blant annet skrevet *Hakedal*.

## Tettsteder og innbyggertall
Hakadal har (ifølge SSB ) tettstedene Åneby ( innbyggere) og Løvstad ( innbyggere).

## Jernbane
Åneby stasjon, Varingskollen holdeplass og Hakadal stasjon er alle stoppesteder på Gjøvikbanen.

## Verneverdig bebyggelse
På vestsida av dalen, nord i Hakadal, finner vi Hakadals verk, med mange av husene etter Norges eldste jernverk. Driften der startet ca. 1550.

## Idrett og friluftsliv
Varingskollen har et av Oslo-områdets største alpinanlegg, med fem nedfarter og tre heiser. Største høydeforskjell er 315 meter.

Nord i Hakadal ligger garden Ås med golfbane (Hakadal golfklubb). Dette er en 18-hulls bane åpnet i 2004. Ås er òg et populært utfartssted vinterstid, hvor man kan kjøre til Hakkim og gå skiturer i Romeriksåsene. Det er også mange som bruker Hakadal som startpunkt for løyper gjennom Nordmarka; fra Hakadal stasjon er det ca. 18 km til Kikutstua.

## Skoler
I Hakadal ligger Hakadal ungdomsskole (HUS), og Elvetangen skole, samt de nedlagte  og Hagen barneskole.

## Næringsliv
På Åneby finnes en optiker, et apotek,  veterinær, legekontor, 2 frisører, en matvareforretning, kafe og et gatekjøkken.

## Referanser